લાહોર : પાકિસ્તાનનાં લાહોર ખાતે પંજાબ યુનિવર્સિટીનાં એક પ્રોફેસરે પાકિસ્તાનનાં નકશામાં પાકિસ્તાન અધિકૃત કાશ્મીર (પીઓકે) ન દેખાડવું ભારે પડ્યું હતું. યૂનિવર્સિટીનાં પ્રવક્તા ખુર્રમ શહેજાદે જણાવ્યું કે યુનિવર્સિટીનાં શિક્ષા અને અનુસંધાન સંસ્થાનાં સહાયક પ્રોફેસર આબિદા નસરીનને ત્રણ મહિના માટે હાંકી કાઢવામાં આવ્યા છે. શહજાદે કહ્યું કે આ મોટી ભુલ માટે તેમની વિરુદ્ધ પંજાબ એમ્પ્લોય ડિસિપ્લિન એન્ડ એકાઉન્ટેબિલીટીની કલમ હેઠળ કાર્યવાહી ચાલુ કરી દીધી છે.